
Kockázatok és mellékhatások: a gyógyszerreklámok etikai megítélése a fiatalok körében

Kulcsszavak: reklám; etika; skála; gyógyszer
A reklámok mindenekelőtt vonzók és meggyőzők próbálnak lenni. Sajátos arányban keveredik bennük racionalitás és érzelem.
A dolgozatban azt vizsgáljuk, hogy a gyógyszerreklámok az informáláson túlmenően használnak-e etikai szempontból megkérdőjelezhető eszközöket a fogyasztók megnyerésére. A reklámok tartalmának szabályozására már léteznek törvények amelyeket a vállalatok be is tartanak. Jelen dolgozat azt vizsgálja, hogy melyek azok a kommunikációs kódok, amelyek még nem ütköznek törvényi szabályozásba, de üzenetük és hatásmechanizmusuk megkérdőjelezhető etikai szempontból.
A reklámok általános etikai kérdéseit széles körben tárgyalja a szakirodalom. Mivel a gyógyszerreklámok etikusságának mérésére még nincs kidolgozva egy egységes és elfogadott mérési skála a kutatás egy ilyen mérőskála létrehozására tesz kísérletet. A már meglévő szakirodalomból kiindulva létrehoztunk egy skálát, amit később egyetemistákon teszteltünk. A kidolgozott skála segítségével mérni lehet mennyire etikus egy gyógyszerreklám.



